SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 
Meno a priezvisko, tituly:	Mgr. Jana Miháliková, PhD. 
	
Znalosť cudzích jazykov:	EN, RUS	

2.	Zahraničná pracovná cesta
Štát / mesto:	Brusel, Belgicko	
Názov a adresa 
prijímajúcej organizácie:	Európska komisia, Joseph II/70, Brusel
	
Účel cesty:	Zasadnutie expertnej pracovnej skupiny k podpore podnikavosti a kreativity mládeže pri riešení zamestnateľnosti
	
Spôsob financovania 
	Cestovné refunduje Európska komisia, ostatné náhrady MŠVVaŠ SR	

3.	Rámcový program pobytu
Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
23.06.2014	Práca nad odporúčaniami pre skupinu formálne vzdelávanie a pracovníkov s mládežou.	
24.06.2014	Práca nad možnými verziami brožúry príkladov dobrej praxe. Celkové hodnotenie činnosti pracovnej expertnej skupiny a odporúčania pre budúce skupiny pri Európskej komisii. 	

4.	Stručný priebeh rokovaní
Dátum		
23.06.2014	Stretnutie otvorila a viedla p. Lucie Lekešová (Európska komisia). V úvode informovala o výstupoch Gréckeho prezidentstva EÚ, najmä o prijatí European Union Work Plan for Youth for 2014-2015. Hlavnými témami workplanu je úloha a prínosy práce s mládežou a neformálneho vzdelávania. Základom ostáva otvorená metóda koordinácie a hlavným cieľom je posilniť medzisektorovú spoluprácu a mládežnícky rozmer rôznych politík. Expertné pracovné skupiny pokračujú v činnosti najmä: Expert Group on youth work quality systems in EU Member States and the role of common indicators or framework (SR zastupuje ing. Tomáš Pešek) a vytvára sa nová skupina Expert Group on defining the specific contribution of youth work to address the challenges young people are facing in particular the transition from education to employment (neurčený reprezentant SR). Na jeseň 2014 dve podujatia so zameraním na medzisektorovú spoluprácu najmä v oblasti vzdelávania a zamestnanosti mládeže: Educational Forum a European Bussiness Forum. Plánovaný medzinárodný seminár ako výstup skupiny sa predpokladá v januári 2015.
Druhá časť programu bola zameraná na komentáre a úpravu odporúčania pre zástupcov formálneho vzdelávania. 	
24.06.2014	V úvode programu boli prezentované dva príklady dobrej praxe: animáky k téme youth work, non formal education in youth work, competencies from youth work (SR) a príklad medzisektorového seminára k zamestnanosti mládeže (BE). Ďalšia časť bola venovaná návrhom ako uchopiť príručku príkladov praxe ilustrujúcich odporúčania z reportu expertnej pracovnej skupiny. Návrhy prístupov sa prezentovali po obede. Následne bola časť programu venovaná hodnoteniu činnosti expertnej pracovnej skupiny a odporúčania pre pokračujúce resp. nové skupiny. 	
5.	Odporúčané závery 

-	Závery k ďalším pracovným skupinám EK
-	Orientovať pracovné skupiny skôr k think tank prístupu (výsledok diskusie na tému expertná skupina alebo peer learning excercise group);
-	Umožniť skupine prispôsobovať terms of reference podľa vývoja skupiny, aby bolo jasné, kde sa skupina nachádza a na čom aktuálne pracuje;  
-	Ideálny prípad by bol mať stretnutia každých 6 týždňov, aby sa udržala kontinuita a prináležitosť ku skupine (resp. mať všetky dátumy stretnutí skupiny k dispozícii dostatočne včas) – nenaťahovať stretnutia na dva roky, ale sústrediť sa na účel skupiny a ten sa snažiť dosiahnuť v čo najkratšom čase;
-	Možnosť prizývať nových ľudí a z iných sektorov (s cieľom zlepšiť medzisektorovú spoluprácu aj cez pracovné skupiny EK);
-	Skupina otestovala na sebe možnú metodológiu pre iné, podobné pracovné skupiny (terminologický slovník, intranetová knižnica, údaje prax – politika –výskum, templates, systém práce na reporte a .).	

6.	Prehľad prinesenej dokumentácie a miesto jej uloženia 
Bez dokumentácie. 	

7.	Osobitne vyhodnotený očakávaný prínos ZPC 
Stretnutie bolo záverečným stretnutím, viaceré závery uvedené vyššie. Do 15. júla pripraví zástupca SR návrh odporúčania pre pracovníkov s mládežou. 	

8.	Spôsob zverejnenia výsledkov ZPC, prenos získaných informácií
Stručné výsledky stretnutia budú uverejnené na internom portále IUVENTA – Slovenského inštitútu mládeže v rámci interného a externého newsletru. Niektoré informácie a skúsenosti budú využité pri tvorbe odporúčania pre politikov, formálne vzdelávanie a pracovníkov s mládežou v slovenskom jazyku.
 
Súhlasím so zverejnením tejto správy na internete.

Dátum:	30/06/2014	
Správu vypracoval
(meno a priezvisko, podpis):	Mgr. Jana Miháliková, PhD.	
Správu schválil
(meno a priezvisko, podpis):	Ing. Viliam Michalovič